[[Fil:Stamm-da-text40pt.svg|thumb|310px|Her ses xylem, benævnt "ved", med karrene antydet som mørke ringe oven på snittet.]]
'''Xylem''' (af [[græsk (sprog)|græsk]] ''xylon'' = "ved" eller "brænde"), på dansk: '''vedvæv''', er den væsentligste bestanddel af [[Træ (materiale)|veddet]] i et [[Træ (organisme)|træ]]. Xylem er karvæv, som står for transporten af opløste stoffer og vand fra rødder til [[blad (plantedel)|blade]]. Xylemet er opbygget af døde celler, der kan opdeles i to grupper: [[trakeider]] og [[Kar (biologi)|kar]]. De danner tilsammen tynde, men solide rør, og som hos [[sikar]]rene, er der huller i begge ender af cellerne. Xylem findes i alt træstof og i det unge levende ved, der også kaldes ''splintved'', danner cellerne lange åbne kæder, de såkaldte [[kar (botanik)|kar]]. Inde i det døde ''kerneved'' er cellerne derimod fyldt op med vedstof, især [[lignin]].
Naturvidenskab